***Гароль Сала***

**Міне, сенім осылай өседі**

***«Сонда елшілері Иеміз Исадан: — Сенімімізді арттыра көріңіз, — деп өтінді.»***

***(Лұқа 17:5)***

Адамның бойында сенім қалайша артып, өсе алады?

Сеніміңіздің күшті болғанын қаласаңыз, сіз дұрыс жерге келдіңіз. Киелі кітапта, елшілердің Исаға: “Сенімімізді арттыра көріңіз,» деп айтқаны жазылған. (Лұқа 17:5). Мүмкін, сіз Исадан оның науқас баласын сауықтыруын сұраған адам сияқты: «Мен сенемін. Бірақ, сенімім жетіспегенде оны нығайта көріңіз!» - деп айтқан боларсыз. (Марқа 9:24).

Біз Исаның соңынан еру туралы шешім қабылдаған кезде, бізге белгілі бір дәрежеде сенім беріледі (Римдіктерге 12:2). Еврейлерге 11:6-да былай делінген: “Ал сенім артпай Құдайға ұнау мүмкін емес. Құдайға келген әркім Оның бар екеніне сенуге және Өзін іздеп, жақыннан танығысы келгендерді Құдайдың жарылқайтынына илануға тиіс.”.

Римдіктерге 10:17-де сеніміміз “хабарды естуден келеді, ал естудің өзі Мәсіхтің сөзін жариялаудан болады” делінген. Адамдар арасындағы қарым-қатынастағы сияқты, мен, әрине, мүлдем танымайтын адамға сенбеймін. Бірақ, Құдай рухының жетелеуімен жазылған Киелі кітаптың 66 кітабы арқылы Құдай бізге Өзінің мінезі туралы айтып берді. Оның бізге деген сүйіспеншілігінің сюжеттік желісі 1500 жыл бойы 44 түрлі жазушы арқылы жазылған кітапта бар. Сенімімізді арттыру үшін біз үнемі Құдай Сөзін естуіміз, оқуымыз керек.

Біз Киелі кітапты оқыған кезде, бойымыздағы Киелі Рух бізге Киелі кітапты түсінуге көмектесіп, бізді үйретеді және Құдайдың мінезін есімізде сақтауға көмектеседі. Жаңа өсиеттің түпнұсқа тілінде Киелі Рухтың аты «параклет», бұл «көмекке шақырылған» дегенді білдіреді. Егер, сенімде өсу сізге қорқынышты болып көрінсе, Исаға деген сеніміңізді арттыруға көмектесу үшін берілген Киелі Рухты бойыңызға қабылдаңыз. «Сенімімізді арттыра көріңіз!» деген мінажатқа Ол міндетті түрде жауап береді!